
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Memorandumului de finanţare între Guvernul României şi Comisia Europeană privind asistenţa financiară nerambursabilă acordată prin Instrumentul pentru politici structurale de preaderare pentru măsura „Îmbunătăţirea sistemelor de alimentare cu apă potabilă, colectare a apelor uzate şi a staţiei de epurare în municipiul Satu-Mare, Regiunea de Nord-Vest, România”, semnat la Bruxelles la 13 decembrie 2002, şi la Bucureşti la 31 martie 2003, cu care comisia noastră a fost sesizată în fond cu adresa Biroului Permanent nr.413 din 26 iunie 2003.

	PREŞEDINTE,

Prof. dr. Florin Georgescu




Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti   26.08.2003
Nr.22/373


RAPORT

asupra proiectului de Lege pentru ratificarea Memorandumului de finanţare 
între Guvernul României şi Comisia Europeană privind asistenţa financiară nerambursabilă acordată prin Instrumentul pentru politici structurale de preaderare pentru măsura „Îmbunătăţirea sistemelor de alimentare cu apă potabilă, colectare a apelor uzate şi a staţiei de epurare în municipiul Satu-Mare, Regiunea de Nord-Vest, România”, semnat la Bruxelles la 13 decembrie 2002, şi la Bucureşti la 31 martie 2003
Cu adresa nr.413 din 26 iunie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Memorandumului de finanţare între Guvernul României şi Comisia Europeană privind asistenţa financiară nerambursabilă acordată prin Instrumentul pentru politici structurale de preaderare pentru măsura „Îmbunătăţirea sistemelor de alimentare cu apă potabilă, colectare a apelor uzate şi a staţiei de epurare în municipiul Satu-Mare, Regiunea de Nord-Vest, România”, semnat la Bruxelles la 13 decembrie 2002, şi la Bucureşti la 31 martie 2003.
La întocmirea raportului s-au avut în vedere avizele primite de la Comisia pentru administraţie publică, amenajarea teritoriului şi echilibru ecologic, Comisia juridică, de disciplină şi imunităţi, precum şi avizul Consiliului Legislativ.

La lucrările comisiei au participat 20 deputaţi, din totalul de 25 membri ai comisiei.

In urma examinării proiectului de Lege pentru ratificarea Memorandumului de finanţare între Guvernul României şi Comisia Europeană privind asistenţa financiară nerambursabilă acordată prin Instrumentul pentru politici structurale de preaderare pentru măsura „Îmbunătăţirea sistemelor de alimentare cu apă potabilă, colectare a apelor uzate şi a staţiei de epurare în municipiul Satu-Mare, Regiunea de Nord-Vest, România”, semnat la Bruxelles la 13 decembrie 2002, şi la Bucureşti la 31 martie 2003, în şedinţa din  26 august 2003, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma adoptată de Senat.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Integrării Europene, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 23 iunie 2003.


Prezentul proiect de Lege face parte din categoria legilor ordinare.

	PREŞEDINTE,

Prof. dr. Florin Georgescu
	SECRETAR,

D r. Daniel Ionescu


           Experţi parlamentari:

           Bărdiţă Mariana

           Titirişcă Vilma

